Прынцып адзінай адказнасці

Прынцып адзінай адказнасці (SRP) — гэта прынцып камп’ютарнага праграмавання, які абвяшчае, што «модуль павінен несці адказнасць перад адным і толькі адным актарам». Тэрмін актар абазначае групу якая патрабуе змены ў модулі. Гэта група можа складаецца з аднаго або некалькіх зацікаўленых бакоў або карыстальнікаў.

Роберт С. Марцін, стваральнік тэрміна, сфармуляваў прынцып так: «У класа павінна быць толькі адна прычына для змены»Martin, Robert C. (2003). Agile Software Development, Principles, Patterns, and Practices. Prentice Hall. p. 95. ISBN 978-0135974445.. Слова «прычына» часта вызывае блытаніну, таму ён удакладняе, што «прынцып тычыцца людзей»Martin, Robert C. (2014). "The Single Responsibility Principle". The Clean Code Blog.. Заўважым, што маюцца на ўвазе не асобныя людзі, а ролі або актары. Напрыклад, роля бухгалтара адрозніваецца ад ролі адміністратара базы даных, хоць гэта і можа быць адзін і той жа чалавек. Такім чынам, адзін модуль павінен адказваць за адну ролю.

 Гісторыя 
Тэрмін быў уведзены Робертам С. Марцінам у яго артыкуле «Прынцыпы ААП» як адзін з «Прынцыпаў аб’ектна-арыентаванага праектавання»Robert C. Martin (2018). Clean Architecture: A Craftsman's Guide to Software Structure and Design. Prentice Hall. ISBN 978-0-13-449416-6.. Гэтыя прынцыпы сталі папулярнымі дзякуючы яго кнізе «Гнуткая распрацоўка праграмнага забеспячэння, прынцыпы, шаблоны і практыкі» 2003 годаMartin, Robert C. (2005). "The Principles of OOD". butunclebob.com.. Ідэя адзінай адказнасці (SRP) заснавана на прынцыпе згуртаванасці. Прынцып згуртаванасці быў апісаны Томам ДэМарка ў яго кнізе «Структурны аналіз і спецыфікацыя сістэмы» і Мэйлірам Пэйджам-Джонсам у «Практычным кіраўніцтве па распрацоўцы структураваных сістэм».  У 2014 годзе Марцін апублікаваў паведамленне ў блогу пад назвай «Прынцып адзінай адказнасці» з мэтай растлумачыць, што маецца на ўвазе пад фразай «прычына змены».https://blog.cleancoder.com/uncle-bob/2014/05/08/SingleReponsibilityPrinciple.html

 Прыклад 
Марцін вызначае адказнасць як прычыну для змены і робіць выснову, што клас або модуль павінен мець адну і толькі адну прычыну для змены.

У якасці прыкладу разгледзім модуль, які складае і друкуе справаздачу. Такі модуль можа быць зменены па дзвюх прычынах:

 можа змяніцца змест справаздачы
 можа змяніцца фармат справаздачы

Гэтыя дзве змены адбываюцца па розных прычынах. Прынцып адзінай адказнасці сцвярджае, што гэтыя два аспекты праблемы з’яўляюцца дзвюма асобнымі адказнасцямі. І, у адпаведнасці з прынцыпам SRP, павінны знаходзіцца ў асобных класах або модулях. Было б дрэнна спалучаць дзве рэчы, якія змяняюцца па розных прычынах у розны час.

Прычына, па якой важна трымаць клас сканцэнтраваным на адной праблеме, заключаецца ў тым, што гэта робіць клас больш трывалым. Працягваючы папярэдні прыклад, уявім, што працэс складання і друку справаздачы з’яўляюцца часткай аднаго класа. У гэтым выпадку, калі ёсць змены ў працэсе складання справаздачы, існуе большая небяспека таго, што код друку можа зламацца.

 Крыніцы 

 Спасылкі 
 «Прынцыпы ААП» Роберта Марціна
 «Прынцып адзінай адказнасці» Роберта Марціна

Катэгорыя:Прынцыпы праграмавання
Катэгорыя:Праектаванне праграмнага забеспячэння